अजाक्स संघ की बैठक आयोजित
हटा| अजाक्स संघ तहसील शाखा हटा के नवनिर्वाचित अध्यक्ष द्वारा स्थानीय मानस भवन में आभार बैठक आयोजित की गई। बैठक में तहसील शाखा अध्यक्ष मुरारी लाल अहिरवार द्वारा संघ को संगठित करने एवं सकारात्मक कार्यो में आगे आने की बात कही। संविधान निर्माण डा. भीमराव अंबेडकर के द्वारा कमजोर वर्ग के उत्थान के लिए जो कार्य किए हैं उन्हें आगे बढ़ाने की बात कही। बैठक मंे पूर्व जिला अध्यक्ष प्रताप रोहित द्वारा संघ की विस्तृत जानकारी दी। नव निर्वाचित जिला अध्यक्ष कंछेदी लाल पटवारी ने कहा कि जो विश्वास हमें प्रदान किया उसके प्रति हम सभी समर्पित भाव से कार्य करेंगे। इस अवसर पर प्रीतम अहिरवार, जमना प्रसाद, राजू सनकत, गोपी तंतुवाय, सरजू अहिरवार, निर्मल बाल्मिकी सहित अनेक लोग मौजूद थे।
hin_Deva hin_Deva